Pimen Sofronov

Pimen Maksimovitš Sofronov (9. september 1898 Tiheda – 16. mai 1973 Melville, Suffolki maakond, New Yorgi osariik) oli Peipsi-äärsest vene vanausuliste kogukonnast pärit ikoonimaalija.

12-aastaselt asus ta õppima tuntud ikoonimaalija Gavriil Frolovi juurde Raja külla ning tegutses tema käe all 17 aastatNikolai Kormašov, Eesti ikoonimaal, Eesti Kunstimuuseum, 2011. Pärast seda töötas ta aastast 1928 kolm aastat Riias, seejärel Pariisis ja Belgias ning korraldas ikoonimaali kursusi Prahas. Jugoslaavia kuninga Aleksandar I kutsel töötas ta aastatel 1933–1939 Rakovitsa kloostris ja Belgradis. 1939. aastal sai ta kutse Vatikani, kus maalis kirikuinterjööri ülemaailmse kristliku kunsti näituse jaoks. 

Aastast 1947 elas ta Ameerika Ühendriikides Melville'is ning tegutses mitme Ameerika Ühendriikide linna (Brooklyni, Syracuse'i, New Yorgi) õigeusu kirikutesEE 14. köide lk. 484.

On maalinud ikoone ja ikonostaase ning õpetanud ikoonimaalimiskunsti. 

 Viited 

Kategooria:Ikoonimaalijad
Kategooria:Eesti inimesed
Kategooria:Sündinud 1898
Kategooria:Surnud 1973